**ΑΝΑΚΟΙΝΩΣΗ ΤΟΥ ΤΑΓΦ ΤΗΣ ΦΙΛΟΣΟΦΙΚΗΣ ΣΧΟΛΗΣ ΤΟΥ ΕΚΠΑ ΠΡΟΣ ΤΟΥΣ/ΤΙΣ ΦΟΙΤΗΤΕΣ/ΤΡΙΕΣ ΤΟΥ**

**1 ΟΚΤΩΒΡΙΟΥ 2021**

Μετά την έκδοση (ΦΕΚ 4406/24.9.2021, τ. Β) της υπό τα στοιχεία 119847/ΓΔ6/23.9.2021 Κοινής Υπουργικής Απόφασης [ΚΥΑ] «Λειτουργία των Ανώτατων Εκπαιδευτικών Ιδρυμάτων (Α.Ε.Ι.) και μέτρα για την αποφυγή διάδοσης του κορωνοϊού COVID-19 κατά το ακαδημαϊκό έτος 2021-2022», και με βάση την ανακοίνωση της Κοσμητείας της Φιλοσοφικής Σχολής του ΕΚΠΑ για την ειδικότερη εφαρμογή αυτών των ζητημάτων στη Φιλοσοφική Σχολή (διαθέσιμη εδώ: [https://www.deanphil.uoa.gr/anakoinoseis\_kai\_ekdiloseis/proboli\_anakoinosis/anakoinosi\_tis\_kosmiteias\_tis\_fls\_toy\_ekpa\_gia\_ti\_dia\_zosis\_diexagogi\_tis\_ekpaideytikis\_diadikasias-1/](about:blank)), το ΤΑΓΦ της ΦΛΣ του ΕΚΠΑ ανακοινώνει τα εξής:

* Η έναρξη των μαθημάτων του ΠΠΣ θα πραγματοποιηθεί δια ζώσης στις 4/10/21.
* Η Κοσμητεία της ΦΛΣ του ΕΚΠΑ έχει μεριμνήσει για τον επαρκή εξαερισμό, τον καθαρισμό και την απολύμανση των διδακτικών χώρων, προσαρμόζοντας ευέλικτα τόσο τα ωράρια του υφιστάμενου συνεργείου καθαρισμού όσο και τη συνήθη διάρκεια των μαθημάτων. **Ως εκ τούτου, η διάρκεια διδασκαλίας των μαθημάτων είναι 2 ώρες**, προκειμένου να υπάρχει επαρκής χρόνος για απολύμανση και καθαρισμό των διδακτικών χώρων μεταξύ των μαθημάτων.
* Η χρήση προστατευτικής μάσκας (απλής χειρουργικής) είναι υποχρεωτική: α) σε όλους τους χώρους που διεξάγεται δια ζώσης εκπαιδευτική διαδικασία των Α.Ε.Ι., β) σε όλους τους εσωτερικούς χώρους των Α.Ε.Ι. και τους εσωτερικούς κοινόχρηστους χώρους φοιτητικών εστιών, και γ) σε όλους τους εξωτερικούς χώρους των Α.Ε.Ι. όπου παρατηρείται συνωστισμός [ΚΥΑ, Α5.1]. Υφασμάτινες μάσκες χρησιμοποιούνται ΜΟΝΟ στην περίπτωση που φορούνται σε συνδυασμό με χειρουργική μάσκα.
* Οι φοιτητές/φοιτήτριες που συμμετέχουν στη δια ζώσης εκπαιδευτική διαδικασία οφείλουν να τοποθετούν το πιστοποιητικό εμβολιασμού ή τη βεβαίωση εμβολιασμού ή νόσησης ή αρνητικού εργαστηριακού διαγνωστικού ελέγχου πάνω στο έδρανό τους σε εμφανές σημείο κατά τη διάρκεια της παραμονής τους εντός των αμφιθεάτρων και αιθουσών, όπου πραγματοποιείται η εκπαιδευτική διαδικασία [ΚΥΑ, Α.4].
* Κατά την έναρξη ή τη διάρκεια της εκπαιδευτικής διαδικασίας, ο διδάσκων/η διδάσκουσα κάθε μαθήματος ζητάει την επίδειξη του πιστοποιητικού ή της βεβαίωσης εμβολιασμού ή νόσησης ή αρνητικού εργαστηριακού διαγνωστικού ελέγχου κάθε παρευρισκόμενου/ης φοιτητή/ήτριας σε χώρους όπου διεξάγεται η εκπαιδευτική διαδικασία.
* Εάν διαπιστωθεί η μη πλήρωση μιας εκ των προϋποθέσεων για τη συμμετοχή στην εκπαιδευτική διαδικασία σύμφωνα με τα προαναφερθέντα, ο/η διδάσκων/ουσα κάθε μαθήματος υποχρεούται να αποκλείει τον/τη φοιτητή/τρια από την είσοδό του/της στον χώρο που διεξάγεται η εκπαιδευτική διαδικασία. Σε περίπτωση άρνησης αποχώρησης τους το μάθημα διακόπτεται [ΚΥΑ, α.17].
* Καλούνται οι φοιτητές/φοιτήτριες να ελέγχουν τις ανακοινώσεις των διδασκόντων/ουσών στις η-τάξεις των μαθημάτων τους.